《蛙鼓》
明代·朱之蕃

径满蓬蒿沼满蘋，产蛙相怒复相亲。中宵磔格连清晓，过雨喧阗送晚春。

独听铙歌矜战胜，共徵散部乐延宾。郊坰寂静偏怜汝，伴我书斋不厌贫。

作者简介：山东茌平人，著籍金陵，字元介，号兰嵎。万历二十三年状元。官至吏部侍郎，出使朝鲜，尽却其赠贿。工书画。朝鲜人来乞书，以貂皮人参为酬。之蕃斥以买法书、名画、古器，收藏遂甲于南都，有《奉使稿》。